PRILOG IV

Zavičajni muzej Benkovac, Obitelji Benković 6, 23420 Benkovac, OIB: 10865233946, kojeg zastupa ravnatelj Marin Ćurković, mag.hist. (u daljnjem tekstu: Naručitelj)

i

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ , \_\_\_\_\_\_\_\_\_\_\_\_\_\_\_\_\_\_\_\_ OIB: \_\_\_\_\_\_\_\_\_\_\_\_\_\_\_\_\_,

/*Naziv GS/ /Adresa/mjesto/sjedište*

kojeg zastupa zakonski zastupnik \_\_\_\_\_\_\_\_\_\_ (u daljnjem tekstu: Izvođač)

zaključuju slijedeći

# UGOVOR broj:\_\_\_\_\_\_/2020.

**o javnoj nabavi radova na rekonstrukciji i uređenju**

**Zavičajnog muzeja Benkovac**

#### 

**Predmet ugovora**

**Članak 1.**

Temeljem Odluke o odabiru najpovoljnije ponude KLASA:\_\_\_\_\_\_\_\_\_\_\_, URBROJ:\_\_\_\_\_\_\_\_\_od\_\_\_\_\_ 2020. godine, a u skladu s člankom 312. Zakona o javnoj nabavi (“Narodne novine”, broj 120/16), odnosno temeljem prihvaćene ponude ponuditelja */ naziv GS/OIB/ broj ponude*

ugovara se izvođenje radova na predmetu: Nabava radova na rekonstrukciji i uređenju Zavičajnog muzeja Benkovac na građevinskim česticama .br. čest.zem. 1916. i 1918. k.o. Benkovac u svemu prema:

1. **Dokumentaciji o nabavi** u postupku javne nabave radova na : Nabava radova i usluga na rekonstrukciji i opremanju i muzeološkom postavu Zavičajnog muzeja Benkovac KLASA:\_\_\_\_\_\_\_\_\_\_ URBROJ: \_\_\_\_\_\_\_\_\_\_\_\_ od \_\_\_\_\_\_\_\_\_ 2020.god.
2. **Ponudi Izvođača oznaka ponude IP:**\_\_\_ od \_\_\_\_\_\_\_\_ i ponudbenom (ugovornom) troškovniku za Grupu 1., a koji su sastavni dio ovog Ugovora,
3. Projektno tehničkoj dokumentaciji kako slijedi:
4. Građevnoj dozvoli KLASA\_\_\_\_\_\_\_\_\_\_\_\_\_\_ Ur.Broj:\_\_\_\_\_\_\_\_\_ od\_\_\_\_ .
5. Izvoditelj je u Postupku javne nabave dostavio Naručitelju jamstvo za ozbiljnost ponude u iznosu od XY KN u obliku bankarske garancije (novčanog pologa) izdana \_\_\_\_\_\_\_\_\_ godine \_\_\_\_\_ banke d.d. s rokom važenja \_\_\_\_\_\_. godine koje je produženo novom garancijom banke broj \_\_\_\_\_\_ do \_\_\_\_\_\_\_\_\_\_\_\_ godine (u daljnjem tekstu: Jamstvo za ozbiljnost ponude);
6. Naručitelj je u Postupku javne nabave objavio prijedlog ovog Ugovora koji prijedlog Ugovora je korigiran sukladno podacima iz ponude Izvoditelja definiranima Dokumentacijom o nabavi u postupku javne nabave tako da se ovaj Ugovor potpisuje u pročišćenom tekstu;
7. odluka Naručitelja o odabiru ponude iz stavka 1. ovog članka postala je izvršna dana \_\_\_\_\_\_\_\_\_\_\_\_\_ godine, tako da je ispunjen zakonski uvjet za sklapanje ovog Ugovora.

### Članak 2.

Ovaj Ugovor se izvršava sukladno zahtjevima i uvjetima utvrđenim tehničkim specifikacijama i ostalim uvjetima i zahtjevima iz Dokumentacije o nabavi iz prethodnog članka.

Izvođač građevinskih radova je obvezan osigurati gradilište (sve radove, svoje radnike, opremu i imovinu) za vrijeme izvođenja radova kod osiguravajućih društava od nastanka štete uslijed nastanka osiguranog slučaja. Osiguranje se mora odnositi i na treće osobe. Izvođač je dužan dostaviti policu osiguranja naručitelju najkasnije prvog dana početka izvođenja radova.

Ako je odabrana zajednica ponuditelja ili ponuditelj koji ima podugovaratelja, svaki član zajednice/podugovaratelj za sebe dostavlja traženu policu osiguranja od odgovornosti za onaj dio ugovora koji izvršava.

Za izvođenje svih radova Izvođač je dužan primjenjivati važeće tehničke propise i građevinske norme, a materijal koji Izvođač dobavlja i ugrađuje mora odgovarati hrvatskim normama prema troškovniku radova koji je sastavni dio ove dokumentacije ili jednakovrijednim normama.

Izvođač se obvezuje ugovorene radove izvršavati s obveznim angažmanom potrebnog broja stručnjaka kako bi predmetni radovi bili završeni u zahtijevanom roku za izvršenje te osigurati da sve radove koji su predmet nabave izvode stručne osobe koje imaju sva potrebna ovlaštenja sukladno važećim zakonima i drugim propisima.

Izvođač je dužan u ispunjavanju obveze iz svoje profesionalne djelatnosti postupati s povećanom pažnjom, prema pravilima struke i običajima (pažnja dobrog stručnjaka).

Svi radovi koji su predmet ovoga postupka javne nabave trebaju se izvoditi sukladno Zakonu o gradnji (NN 153/13, 20/17, 39/19. I 125/19), Zakonu o poslovima i djelatnostima prostornog uređenja i gradnje (NN 78/15, 118/18 i 110/19), Zakonu o komori arhitekata i komorama inženjera u graditeljstvu i prostornom uređenju (NN 78/15 i 114/18 i 110/19), Zakonu o zaštiti na radu (NN 71/14, 118/14, 154/14, 94/18 i 96/18), pravilima struke i ostalim zakonima i propisima koji se odnose na predmet ovoga postupka javne nabave.

Radovi se trebaju izvoditi proizvodima i materijalima sukladno Zakonu o tehničkim zahtjevima za proizvode i ocjenjivanje sukladnosti (NN 80/13 i 14/14 i 32/19), Pravilniku o ocjenjivanju sukladnosti, ispravama o sukladnosti i označavanju građevnih proizvoda (NN 103/08, 147/09, 87/10, 129/11 i 118/19), Zakonu o građevnim proizvodima (NN 76/13, 30/14, 130/17 i 32/19), Tehničkom propisu o građevnim proizvodima (NN 35/18) i Zakonu o zaštiti okoliša (NN 80/13,153/13, 78/15 i 12/18, 118/18), za što treba predočiti odgovarajuće dokaze.

Ukoliko se pojedini materijal pribavlja iskorištavanjem rudnog blaga Republike Hrvatske Izvođač treba poštivati sve pozitivno pravne propise, a posebno Zakon o rudarstvu (NN broj 56/13, 14/14 i 52/18 i 98/19).

Na ostale bitne uvjete u vezi s izvođenjem radova i ugovorom o javnoj nabavi s odabranim Izvođačem odgovarajuće će se primjenjivati odredbe Zakona o obveznim odnosima te drugi relevantni zakoni i podzakonski propisi koji reguliraju izvršenje ugovora.

**Članak 3.**

U slučaju da između Naručitelja i Izvođača postoji odnos s međunarodnim obilježjem, ugovara se kao mjerodavno primjena hrvatskog prava na što je Izvođač pristao podnošenjem ponude.

**Članak 4.**

Izvođač radova dužan je postaviti na gradilišta privremenu ploču sukladno članku 134. stavku 4. Zakona o gradnji (NN, br.153/13, 20/17, 39/19 i 125/19.). Privremena ploča mora biti postavljena na vidljivom mjestu, sigurno utemeljena i otporna na atmosferske uvjete. U slučaju oštećenja ploče Izvođač će ju zamijeniti o svom trošku. Izvođač je dužan ukloniti ploču po završetku izvođenja radova.

**Članak 5.**

Ugovorne strane utvrđuju da se na odnose između istih neće primjenjivati Posebne uzance o građenju, tako da je u cijelosti isključena primjena navedenih uzanci.

### Stručni predstavnici ugovornih strana

**Članak 6.**

Ugovorne strane imenuju svoje predstavnike u provedbi ovog Ugovora kako slijedi:

a) predstavnik Naručitelja je \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

b) predstavnik Izvođača je \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Predstavnici ugovornih strana predstavljaju osobe putem kojih će se obavljati komunikacija između ugovornih strana.

Ugovorne strane su suglasne da će se u načelu sve obavijesti dostavljati elektronskim putem, putem e-maila i to:

a) predstavniku Naručitelja na e-mail adresu \_\_\_\_\_\_\_\_\_\_\_\_\_\_\_\_\_\_\_\_\_\_\_\_

b) predstavniku Izvođača na email adresu \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izuzetak od pravila iz stavka 2. i 3. ovog članka predstavlja dostava zahtjeva, obavijesti i drugih pismena od kojih počinju teći rokovi definirani ovim Ugovorom ili zakonom, ili kada je takav izuzetak izričito određen ovim Ugovorom. Takove obavijesti se dostavljaju u pisanoj formi **osobnom dostavom** drugoj ugovornoj strani (zajedno s prilozima) bilo putem pošte slanjem preporučene pošiljke s povratnicom ili na urudžbeni zapisnik u pisarnicu na adrese:

a) Naručitelju na adresu: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

b) Izvoditelju na adresu \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Ugovorne strane se obvezuju međusobno pravovremeno informirati o svim činjenicama koje su bitne za izvršavanje ovog Ugovora.

Ugovorne strane su suglasne da je predstavnik Izvođača ujedno i osoba odgovorna za međusobno usklađivanje radova Izvođača i podugovaratelja, a u smislu članka 3. stavka 3. Pravilnika o načinu provedbe stručnog nadzora građenja, obrascu, uvjetima i načinu vođenja građevinskog dnevnika te o sadržaju završnog izvješća nadzornog inženjera (NN broj 111/14, 107/15, 20/17).

U slučaju da bude potrebno mijenjati predstavnika ugovornih strana, ona ugovorna strana koja bude mijenjala predstavnika istu će napraviti u najkraćem mogućem roku. Mijenjanje predstavnika se obavlja odlukom ugovorne strane koja mijenja predstavnika koja mora sadržavati sve podatke o predstavniku nužne za nastavak uspješne komunikacije između ugovornih stranaka. Odluka o izmjeni predstavnika stupa na snagu u trenutku kada se ista dostavi drugoj ugovornoj strani.

Ugovorne strane utvrđuju i obvezuju se da će u njihovu međusobnu komunikaciju biti uključeni i ostali sudionici u gradnji. Naručitelj se obvezuje da će u roku od 7 dana od potpisa ovog Ugovora dostaviti Izvođaču osobnom dostavom listu s drugim sudionicima u gradnji koji trebaju biti uključeni u komunikaciju s potrebnim podacima (e-mail adresu i drugu kontakt podatke nužne za ostvarivanje uspješne komunikacije).

**Izvršitelj je do dana potpisa ovog Ugovora** imenovao:

**1. Inženjera gradilišta građevinske struke** \_\_\_\_\_\_\_\_\_\_\_\_\_\_\_\_\_\_\_\_ /ime i prezime/ te je priložio slijedeći dokaz\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ sukladno točki 7.6. DoN-a.

**2. Voditelja radova elektrotehničke struke** \_\_\_\_\_\_\_\_\_\_\_\_\_\_\_\_\_\_ /ime i prezime/ te je priložio slijedeći dokaz\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ sukladno točki 7.6. DoN-a.

**3. Voditelja radova strojarske struke** **struke** \_\_\_\_\_\_\_\_\_\_\_\_\_\_\_\_\_\_\_ /ime i prezime/ te je priložio slijedeći dokaz\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ sukladno točki 7.6. DoN-a.

Tijekom izvršenja ugovora Izvođač može predložiti zamjenu nominiranih stručnjaka samo uz odobrenje naručitelja. Naručitelj će prihvatiti zamjenu pod uvjetom da su iskustvo i kvalifikacije stručnjaka jednake ili bolje od onoga kojeg zamjenjuje. Dokazi o ispunjavanju uvjeta novog stručnjaka dostavljaju se uz zahtjev za zamjenu.

### Vrijednost radova-ugovorena cijena

**Članak 7.**

Ugovorne strane za izvršene radove ugovaraju jedinične cijene navedene u Troškovniku, slijedom kojih se ugovara ukupna cijena radova kako slijedi:

ukupna cijena bez PDV-a: ------------- kn

PDV 25 %: ------------- kn

sveukupno: ------------- kn

Ponuđene jedinične cijene iskazane u ugovornom (ponudbenom) troškovniku su nepromjenjive za cijelo vrijeme ispunjenja ugovornih obveza. Promjena jediničnih cijena iz Ponude/Troškovnika moguća je ukoliko se ostvare uvjeti iz članaka 627. i 629. Zakona o obveznim odnosima (Narodne novine, broj 35/05, 41/08, 125/11,78/15,29/18- dalje ZOO).

Izvođač izjavljuje i potvrđuje da u Ponudi/Troškovniku nema skrivenih troškova.

Izvoditelj izjavljuje i potvrđuje da je u Cijeni uključio sve relevantne troškove kao što su primjerice (ali ne isključivo) troškovi postavljanja pomoćne konstrukcije vezane za montažu, demontažu i transport materijala, troškovi materijala, rada strojeva, transporta, povećani troškovi za prekomjerno korištenje prometnica, pristojbe, porezi, plaće, režijski troškovi, osiguranje, ispitivanje i dokazivanje kvalitete građevinskih i drugih ugrađenih materijala, pripremni radovi te svi drugi izdaci Izvoditelja potrebni za dovršenje radova i primopredaje građevine Naručitelju na uporabu. Stoga Izvođač izjavljuje i potvrđuje da je u Cijenu, uključio osobito (ali ne isključivo):

* troškove pripremnih radova za uspostavljanje funkcije gradilišta (privremeni priključci na sve potrebne instalacije i drugo);
* troškove zauzimanja i korištenja javno prometnih površina s eventualnim troškovima uspostavljanja vertikalne i horizontalne signalizacije, te čišćenja i održavanja istih, odnosno troškovi privremene regulacije prometa;
* troškove dopreme, otpreme i rada strojeva koji učestvuju u radnim procesima na gradilištu uključivo amortizaciju i najamninu strojeva, alata i inventara;
* troškove privremenih priključaka neophodnih za normalno funkcioniranje gradilišta, kao i troškove potrošnje električne energije, vode, telefonskih usluga, i svega što je potrebno za normalno funkcioniranje gradilišta;
* troškove odvoza komunalnog otpada na deponij, troškove odvoza i zbrinjavanja građevinskog i ostalog otpada;
* troškove održavanja gradilišta u smislu čuvanja i zaštite izvedenih radova, deponiranih materijala, osvjetljenja, čišćenja, tekućeg održavanja instalacija gradilišta, održavanja reda, odvoženje otpadaka i slično;
* troškove ispitivanja materijala u skladu sa zakonskim propisima, odnosno uvjetima iz troškovnikom opisanih radova;
* troškove čišćenja objekta u fazi radova za sve radove koji se izvode temeljem ovog Ugovora;
* troškove izrade i vođenja dokumentacije za osiguranje dokaza o izvedenim radovima, a u svrhu naplate istih;
* troškove završnih radova prilikom raspremanja gradilišta, odvoženja sveg preostalog materijala i uspostavljanje korištenih prostora u prvobitno stanje;
* troškove stručne i organizacijske suradnje sa svim ostalim sudionicima u poslovima gradnje a posebno u svrhu ostvarivanja rokova i postizanja kvalitete izvršenja posla
* troškove naknada za terenski, prekovremeni i noćni rad i druge naknade;
* sva funkcionalna i druga ispitivanja utvrđena zakonskim propisima;
* troškove vođenja tehničke dokumentacije u kojoj su ucrtane sve promjene u odnosu na osnovu projekta (takav projekt Izvoditelj će predati Naručitelju zajedno s dokumentacijom iz članka 31. stavka 1. ovog Ugovora, a ukoliko su radovi izvedeni bez ikakvih promjena, dužan je o tome dati izjavu koju obvezno potpisuje glavni inženjer gradilišta);
* troškove osiguranja financijskih sredstava za realizaciju predmeta ponude vezano na definiranu dinamiku plaćanja;
* ostali sporedni troškovi kao i svi drugi troškovi i izdaci izvoditelja potrebni za dovršenje radova do potpune funkcionalnosti građevine i primopredaje građevine na uporabu.

Jedinične cijene iz Ponude/Troškovnika primjenjuju se i za viškove i manjkove radova.

Količina predmeta nabave u troškovniku određena je kao okvirna (predviđena). Slijedom navedenog može doći do promjene cijene (obračun po stvarno izvedenim količinama), ali jedinične cijene po stavkama ne mogu se mijenjati.

Ukupno ugovorena cijena uključuje i sve troškove i radove neophodne za neometanu funkciju i/ili po život i zdravlje sigurnu uporabu susjednih građevina.

Ugovorena cijena pokriva sve obveze i troškove Izvođača iz ovog Ugovora i sve što je potrebno za točno izvođenje i dovršenje ugovorenih radova i otklanjanje svih nedostataka.

Smatrat će se da je Izvođač detaljno pregledao lokaciju (zonu obuhvata) i pripadajuće područje te da je dobro upoznat sa svim uvjetima, faktorima i resursima u odnosu i u svezi s lokacijom i drugim okolnostima od utjecaja na izvršenje radova, te da je na temelju navedenog podnio svoju ponudu. Stoga, Izvođač nema pravo zahtijevati povećanje cijene ili drugu naknadu, pozivajući se da u vrijeme davanja ponude nije bio upoznat s okolnostima vezanim uz lokaciju.

Smatrat će se da je Izvođač dobio sve potrebne informacije o rizicima, nepredviđenim izdacima i drugim okolnostima koji mogu utjecati na radove i da je prije podnošenja ponude bio zadovoljan svim relevantnim činjenicama te da neće imati nikakvih naknadnih potraživanja s tim u svezi.

Za izvan troškovničke radove za stavke koje su navedene u troškovniku ponude primijenit će se jedinične cijene iz ponudbenog troškovnika, a za stavke radova koje nisu navedene u ponudbenom troškovniku primijenit će se realne tržišne cijene analizirane i potvrđene od strane glavnog nadzornog inženjera , uz detaljnu analizu cijene stavke, prethodno izrađenu od strane Izvođača u kojoj moraju biti razvidne stavke troška materijala te troška ugradnje.

Izvođač je svaku izvan troškovničku stavku dužan zatražiti suglasnost naručitelja prije ugradnje u protivnom se ista neće priznavati.

**Jamstvo za uredno ispunjenje ugovora**

**Članak 8.**

1. Ponuditelj je dužan u roku od 10 (deset) dana od dana potpisa ugovora o javnoj nabavi Naručitelju uručiti **jamstvo za uredno ispunjenje ugovora** i to bankarsku garanciju „bezuvjetno“, „bez prigovora“, „neopozivo“ i „naplativo na prvi poziv“ na iznos u visini **10% (deset posto)** ugovorenog iznosa bez PDV-a. Ovo jamstvo dostavlja se za slučaj povrede ugovornih obveza. Trajanje jamstva mora biti 30 (trideset) dana duže od ugovorenog roka izvođenja radova, s ovlaštenjem Naručitelja za honoriranje na prvi poziv.

U slučaju javljanja zajednice gospodarskih subjekata jamstvo za uredno ispunjenje ugovora može priložiti nositelj ponude u kojem slučaju jamstvo za uredno ispunjenje ugovora mora glasiti na sve članove zajednice, a ne samo na jednog člana. Jamstvo mora sadržavati navod o tome da je riječ o zajednici gospodarskih subjekata. Isto tako svaki član zajednice gospodarskih subjekata može dostavi jamstvo za uredno ispunjenje ugovora proporcionalno udjelu u ugovoru. U ovom slučaju dostavljena jamstva moraju kumulativno zadovoljavati propisanu vrijednost jamstva za uredno ispunjenje ugovora.

U slučaju produljenja roka izvođenja radova ugovaratelj je dužan produljiti trajanje jamstva za uredno ispunjenje ugovora za slučaj povrede ugovornih obveza na razdoblje produljenog trajanja izvođenja radova plus 30 (trideset) dana respira.

U slučaju povećanja ugovorenog iznosa ugovaratelj je dužan dostaviti jamstvo za uredno ispunjenje ugovora za slučaj povrede ugovornih obveza za dio dodacima povećani ugovoreni iznos.

U slučaju da odabrani Ponuditelj povrijedi ugovorne obveze, Naručitelj će pisanim putem obavijestiti odabranog Ponuditelja o namjeri naplate jamstva za uredno ispunjenje ugovora, te mu u istom pismenu odrediti primjeren rok ne kraći od 8 dana od dana primitka pismena za uredno ispunjenje ugovornih obveza.

Ukoliko niti nakon u pismenu određenog primjerenog roka odabrani Ponuditelj ne postupi i ne postane uredan u ispunjenju ugovornih obveza, Naručitelj ima pravo naplatiti jamstvo za uredno ispunjenje Ugovora.

Sukladno članku 214. stavku 4. ZJN 2016, gospodarski subjekt može umjesto bankarske garancije dati novčani polog u traženom iznosu.

b) Izvođač je dužan u roku od 10 dana od potpisa ugovora dostaviti naručitelju **terminski plan** iz kojeg je vidljiva tražena dinamika po fazama radova/usluga u skladu s projektno-tehničkom dokumentacijom. Terminski plan Naručitelj i nadzorni inženjer pregledat će u roku od 10 dana te dostaviti odobrenje ili zahtjev za izmjenom. U slučaju izmjena, ponuditelj je dužan iste napraviti i dostaviti Naručitelju u roku od 5 dana od primitka zahtjeva za izmjenom terminskog plana.

Ispunjenje obveze iz stavka 1. ovog članka u predviđenom roku predstavlja bitan sastojak ovog Ugovora, tako da se u slučaju njenog neispunjenja ovaj Ugovor raskida po samom zakonu te je u tom slučaju Naručitelj ovlašten podnijeti na naplatu Jamstvo za ozbiljnost ponude (kao ugovornu kaznu za raskid ugovora).

Naručitelj zadržava pravo postavljanja daljnjih zahtjeva za naknadu štete prema Izvođaču, u slučaju da ista premašuje iznos na koji glasi Jamstvo za uredno ispunjenje ugovora.

Naručitelj će Osobnom dostavom vratiti Izvođaču Jamstvo za ozbiljnost ponude, bez kamata, odmah po ispunjenju obveze Izvoditelja iz stavka 1. ovog članka, odnosno u najdužem roku od 10 (deset) dana od dana potpisivanja ugovora o javnoj nabavi, odnosno dostave jamstva za uredno izvršenje ugovora o javnoj nabavi.

**Uvođenje izvođača u posao**

**Članak 9.**

Naručitelj će odrediti točan datum uvođenja u posao i pisanim putem, najmanje 5 (pet) dana prije uvođenja u posao obavijestiti o tome Izvođača. Izvođač je dužan započeti s radovima odmah nakon uvođenja u posao, a najkasnije u roku od 5 dana od dana uvođenja u posao.

Naručitelj je u tom roku dužan predati Izvođaču:

- projektnu dokumentaciju;

- kopiju prijave početka građenja predane nadležnom tijelu;

- odluku o imenovanju nadzornih inženjera.

Izvođač je dužan dostaviti **policu osiguranja** naručitelju najkasnije prvog dana početka izvođenja radova.

O uvođenju Izvođača u posao ugovorne strane će potpisati zapisnik (u daljnjem tekstu: Zapisnik o uvođenju u posao), tako da se danom njegova potpisivanja smatra da je Izvoditelj uveden u posao.

**Rokovi izvršenja radova**

**Članak 10.**

Rok za dovršetak svih radova je 12 mjeseci (što uključuje praznike, blagdane i neradne dane) i to računajući od dana uvođenja u posao Izvođača. Ugovor stupa na snagu danom potpisa obiju ugovornih strana.

Naručitelj ima jednostrano pravo na produženje roka iz stavka 1. ovog članka o čemu će pismenom obavijestiti Izvođača, u slijedećim slučajevima:

a) uslijed nastupa više sile

b) uslijed mjera predviđenih aktima javnopravnih tijela

Ako produženje roka iznosi više od ukupno 90 dana, ovaj Ugovor jednostrano može raskinuti Naručitelj (raskidni uvjet) u kojem slučaju svaka strana snosi svoje troškove koji su joj nastali u postupku javne nabave i sklapanju ovog Ugovora te se odriču prava na naknadu štete po bilo kojoj osnovi.

|  |  |
| --- | --- |
|  |  |

**Članak 11.**

Ispunjavanje svih ugovornih obveza podrazumijeva uspješno obavljenu primopredaju radova, pripremu potrebne dokumentacije za tehnički pregled, obvezu sudjelovanja na tehničkom pregledu građevine, te postupanje i izvršenje po mogućim primjedbama Povjerenstva za tehnički prijam građevine u roku koje Povjerenstvo odredi, a sve u skladu sa Zakonom o obveznim odnosima (NN 35/05, 41/08, 125/11, 78/15, 29/18), Zakonom o gradnji (NN 153/13, 20/17, 39/19. I 125/19.) te ostalim pozitivnim propisima.

**Produženje roka dovršetka radova**

### Članak 12.

Ugovorne strane su suglasne da se Ugovor o javnoj nabavi tijekom njegova trajanja temeljem čl. 315. ZJN-a 2016. smije izmijeniti bez provođenja novog postupka javne nabave zbog produženja ugovorenog roka u slijedećim slučajevima:

* ako Izvođač radova bez svoje krivnje bude spriječen izvoditi radove, a zbog događaja koji se nisu mogli predvidjeti i čije posljedice Izvođač radova nije mogao predvidjeti, izbjeći ni ukloniti (viša sila; primjerice: potres, poplava, požar, COVID-19 i dr.), a o čijem je nastupu i prestanku Izvođač radova bez odlaganja dužan obavijestiti Naručitelja,
* zbog nepovoljnih vremenskih prilika koje onemogućavaju izvođenje pojedinih vrsta radova (npr. kiša, led i dr.), što se utvrđuje evidencijom meteoroloških uvjeta tijekom izvođenja radova ovjerenih po glavnom nadzornom inženjeru u građevinskom dnevniku. Navedeno će se priznati samo ukoliko je izvođač radova na gradilištu osigurao prisutnost radnika i dostupnost materijala.
* zbog izdavanja naloga Naručitelja o obustavi radova,
* zbog nastupa okolnosti koje onemogućuju ispunjenje ugovorenih obaveza u ugovorenom roku, a koje se ne mogu pripisati višoj sili, niti su uzrokovane postupanjem ijedne ugovorne stranke, već su posljedica radnji treće strane,
* zbog potrebe ugovaranja i izvođenja dodatnih radova.

U slučaju događaja iz stavka 1. ovog članka Naručitelj će produžiti rok za vrijeme koje je, po njegovom mišljenju, Izvođač bio u nemogućnosti izvoditi radove koji su predmet ovog ugovora.

U slučaju produženja roka ugovorne strane će sklopiti dodatak ovom ugovoru.

**Izmjene ugovora o javnoj nabavi**

**Članak 13.**

Naručitelj smije, sukladno članku 316. ZJN-a 2016. izmijeniti ugovor o javnoj nabavi tijekom njegova trajanja bez provođenja novog postupka javne nabave radi nabave dodatnih radova od prvotnog ugovaratelja koji su se pokazali potrebnim, a nisu bili uključeni u prvotnu nabavu, ako promjena ugovaratelja:

* nije moguća zbog ekonomskih ili tehničkih razloga, kao što su zahtjevi za međuzamjenjivošću i interoperabilnošću s postojećom opremom, uslugama ili instalacijama koje su nabavljene u okviru prvotne nabave, i
* prouzročila bi značajne poteškoće ili znatno povećanje troškova za javnog naručitelja.

Svako povećanje cijene ne smije biti veće od 30 % vrijednosti prvotnog ugovora.

Ako je učinjeno nekoliko uzastopnih izmjena, ograničenje od 30 % procjenjuje se na temelju neto kumulativne vrijednosti svih uzastopnih izmjena.

Naručitelj smije sukladno članku 317. ZJN-a 2016. izmijeniti ugovor o javnoj nabavi tijekom njegova trajanja bez provođenja novog postupka javne nabave ako su kumulativno ispunjeni sljedeći uvjeti:

* do potrebe za izmjenom došlo je zbog okolnosti koje pažljiv naručitelj nije mogao predvidjeti,
* izmjenom se ne mijenja cjelokupna priroda ugovora
* svako povećanje cijene nije veće od 30 % vrijednosti prvotnog ugovora.

Ako je učinjeno nekoliko uzastopnih izmjena, ograničenje od 30 % procjenjuje se na temelju neto kumulativne vrijednosti svih uzastopnih izmjena.

Naručitelj smije sukladno članku 318. ZJN-a 2016 izmijeniti ugovor o javnoj nabavi tijekom njegova trajanja bez provođenja novog postupka javne nabave s ciljem zamjene prvotnog ugovaratelja s novim ugovarateljem koje je posljedica:

* primjene članka 315. ZJN-a 2016,
* općeg ili djelomičnog pravnog sljedništva prvotnog ugovaratelja, nakon restrukturiranja, uključujući preuzimanje, spajanje, stjecanje ili insolventnost, od strane drugog gospodarskog subjekta koji ispunjava prvotno utvrđene kriterije za odabir gospodarskog subjekta, pod uvjetom da to ne predstavlja drugu značajnu izmjenu ugovora te da nema za cilj izbjegavanje primjene Zakona o javnoj nabavi,
* obveze neposrednog plaćanja podugovarateljima.

Naručitelj smije sukladno članku 319. ZJN-a 2016. izmijeniti ugovor o javnoj nabavi tijekom njegova trajanja bez provođenja novog postupka javne nabave ako izmjene, neovisno o njihovoj vrijednosti, nisu značajne u smislu članka 321. Zakona o javnoj nabavi.

Izmjena ugovora o javnoj nabavi tijekom njegova trajanja smatra se značajnom ako njome ugovor postaje značajno različit po svojoj naravi od prvotno zaključenog.

Izmjena se u svakom slučaju smatra značajnom ako je ispunjen jedan ili više sljedećih uvjeta:

* izmjenom se unose uvjeti koji bi, da su bili dio prvotnog postupka nabave, dopustili prihvaćanje drugih natjecatelja od onih koji su prvotno odabrani ili prihvaćanje ponude različite od ponude koja je izvorno prihvaćena ili privlačenje dodatnih sudionika u postupak javne nabave,
* izmjenom se mijenja ekonomska ravnoteža ugovora u korist ugovaratelja na način koji nije predviđen prvotnim ugovorom,
* izmjenom se značajno povećava opseg ugovora,
* ako novi ugovaratelj zamijeni onoga kojemu je prvotno javni naručitelj dodijelio ugovor, osim u slučajevima iz članka 318. Zakona o javnoj nabavi.

Naručitelj smije sukladno članku 320. ZJN-a 2016. izmijeniti ugovor o javnoj nabavi tijekom njegova trajanja bez provođenja novog postupka javne nabave ako su kumulativno ispunjeni sljedeći uvjeti:

* vrijednost izmjene manja je od europskih pragova iz članka 13. ZJN-a 2016,
* vrijednost izmjene manja je od 15 % prvotne vrijednosti ugovora o javnoj radova,
* izmjena ne mijenja cjelokupnu prirodu ugovora.

Ako je učinjeno nekoliko uzastopnih izmjena, ograničenje vrijednosti iz gornje odredbe alineja 2. procjenjuje se na temelju neto kumulativne vrijednosti svih uzastopnih izmjena.

Sve izmjene ugovora regulirat će se dodatkom ugovora uz prethodno pribavljenu pismenu suglasnost glavnog nadzornog inženjera i ovlaštenog predstavnika Naručitelja.

Za izvantroškovničke radove za stavke radova koje su navedene u troškovniku ponude primijenit će se jedinične cijene iz ponudbenog troškovnika, a za stavke radova koje nisu navedene u ponudbenom troškovniku primijenit će se realne tržišne cijene potvrđene od strane glavnog nadzornog inženjera, uz detaljnu analizu cijene stavke, prethodno izrađenu od strane Izvođača u kojoj moraju biti razvidne stavke troška materijala te troška ugradnje.

**Tehnički pregled**

### Članak 14.

Tehnički pregled građevine i izvedenih radova obavit će se sukladno važećim propisima.

Izvođač je dužan do dana isteka ugovorenog roka završetka radova iz članka 10. ovog Ugovora, dostaviti Naručitelju pisanu izjavu izvođača o izvedenim radovima sukladno pozitivnim zakonskim propisima u graditeljstvu.

Naručitelj se obvezuje u roku od 15 (petnaest) dana od primitka pisane izjave izvođača iz stavka 2. ovog članka od strane Izvođača, zatražiti od nadležnog upravnog tijela obavljanje tehničkog pregleda.

Tehničkom pregledu su dužni prisustvovati i svi sudionici u gradnji koji su obvezni dati sve podatke, dokumente i izjave potrebne za obavljanje tehničkog pregleda i izdavanje uporabne dozvole. Ako se prigodom tehničkog pregleda ustanovi da pojedini radovi nisu izvedeni prema ovom Ugovoru i da postoje nedostaci, Izvođač je obvezan te nedostatke otkloniti o svom trošku, u roku utvrđenom u zapisniku o tehničkom pregledu.

Ako Izvođač ne otkloni sve utvrđene nedostatke u roku utvrđenom u zapisniku o tehničkom pregledu, Naručitelj neće pristupiti primopredaji radova, a nedostatke će otkloniti putem drugog Izvođača, na teret Izvođača potpisnika ovog Ugovora.

**Primopredaja izvedenih radova**

### Članak 15.

Faktični završetak radova konstatira se upisom te činjenice u građevinski dnevnik. Izvoditelj je obvezan u roku od 15 dana od faktičnog završetka radova predati glavnom nadzornom inženjeru cjelokupnu dokumentaciju za koju sukladno pozitivnim propisima i poslovnoj praksi postoji obveza njene predaje od strane Izvoditelja (glavni nadzorni inženjer potvrđuje primitak predmetne dokumentacije na način da na istoj navodi datum primitka i to potvrdi svojim potpisom), i to na hrvatskom jeziku i latiničnom pismu (u daljnjem tekstu: Primopredajna dokumentacija). To se osobito, ali ne isključivo, odnosi na:

* projekte izvedenog stanja (sukladno traženom u Troškovniku)
* građevinski dnevnik i građevinsku knjigu,
* dokaze o svojstvima ugrađenih građevnih proizvoda u odnosu na njihove bitne značajke, dokaze o sukladnosti ugrađene opreme i/ili postrojenja prema posebnim propisima, isprave o sukladnosti određenih dijelova građevine temeljnim zahtjevima za Građevinu, kao i dokaze kvalitete (rezultati ispitivanja, zapisi o provedenim procedurama kontrole kvalitete i dr) za koje je obveza prikupljanja tijekom izvođenja građevinskih i drugih radova za sve izvedene dijelove Građevine i za radove koji su u tijeku određena pozitivnim propisima Republike Hrvatske, ovim Ugovorom, projektno-tehničkom dokumentacijom i poslovnom praksom;
* jamstvene i garancijske listove proizvođača opreme i uređaja (ako je primjenjivo)
* tehnička uputstva za korištenje i održavanje opreme i uređaja;
* pisanu izjavu Izvoditelja o izvedenim radovima i uvjetima održavanja građevine izrađenu u skladu s pozitivnim propisima Republike Hrvatske;
* svu ostalu dokumentaciju koja je Naručitelju potrebna radi primopredaje radova, tehničkog pregleda i ishođenja uporabne dozvole, a čiju predaju zatraži glavni nadzorni inženjer ili nadležno tijelo u postupku ishođenja uporabne dozvole.

Primopredajnu dokumentaciju glavni nadzorni inženjer je dužan pregledati u roku od 10 dana od primitka, u kojem roku je dužan izdati potvrdu Izvoditelju da je Primopredajna dokumentacija uredna i potpuna. U slučaju da primopredajna dokumentacija nije potpuna Izvođać je dužan izmjene/dopune izraditi i dostaviti u roku od 10 (deset) dana od dana primitka vraćene privremene/okončane situacije.

Glavni nadzorni inženjer je dužan predati Primopredajnu dokumentaciju Naručitelju odmah po izdavanju potvrde Izvoditelju da je dokumentacija uredna i potpuna. Ako glavni nadzorni inženjer u roku od 10 dana od primitka dokumentacije neopravdano ne izda potvrdu o njenoj urednosti i potpunosti, smatra se da je Izvoditelj predao urednu i potpunu dokumentaciju slijedećeg radnog dana nakon isteka roka za njen pregled.

**Članak 16.**

U roku od 10 dana od primitka uredne i potpune Primopredajne dokumentacije Naručitelj i Izvršitelj dužni su pristupiti primopredaji izvedenih radova, tj. primopredaji Građevine. Naručitelj će Osobnom dostavom obavijestiti Izvoditelja o danu i satu započinjanja primopredaje. O primopredaji se sastavlja zapisnik koji sadrži osobito ove podatke:

1. jesu li radovi izvedeni prema ovom Ugovoru, propisima i pravilima struke (pažnjom dobrog stručnjaka),
2. da li su uočeni nedostaci, te ako jesu:

* u čemu se oni sastoje;
* koje radove i u kojem roku treba obaviti da se ti nedostaci otklone.

Ako Izvoditelj odbije sudjelovati u primopredaji ili se ne odazove na primopredaju, zapisnik o primopredaji može sastaviti i potpisati samo Naručitelj te će jedan primjerak zapisnika dostaviti Izvoditelju Osobnom dostavom.

Ako je u zapisniku o primopredaji utvrđeno da nisu uočeni nedostaci, smatra se da je danom sastavljanja zapisnika primopredaja Građevine obavljena.

Ako je u zapisniku o primopredaji utvrđeno da postoje nedostaci te ako je utvrđeno koje radove Izvoditelj treba obaviti da se ti nedostaci otklone, Izvoditelj je dužan odmah pristupiti izvođenju tih radova i iste izvesti u roku određenom u zapisniku o primopredaji. U protivnome, Naručitelj može angažirati drugu osobu da te radove izvede na teret Izvoditelja. Nakon što radovi na otklanjanju nedostataka budu obavljeni (bilo od strane Izvoditelja, bilo od strane druge osobe), o tome će se sastaviti dodatak zapisnika o primopredaji, te se u tom slučaju smatra da je danom potpisa dodatka zapisnika primopredaja Građevine obavljena.

### Praćenje tijeka izvedenih radova i Terminskog plana

### Članak 17.

Izvještaje o stanju radova i usklađenosti istih sa Terminskim planom Izvođač dostavlja predstavniku Naručitelja svaka dva tjedna.

Tjedni operativni sastanci Izvođača te ostalih sudionika u gradnji u svezi problematike rokova izgradnje, kvalitete građenja i ostale tehničke problematike izvođenja radova, održavat će se jednom tjedno, na poziv glavnog nadzornog inženjera i/ili Naručitelja.

### Članak 18.

Ako Izvođač dođe u zakašnjenje od 15 dana u tijeku gradnje u odnosu na Terminski plan Izvođača iz članka 8. ovog Ugovora tako da je očito da radove neće završiti u roku, Naručitelj ima pravo raskinuti Ugovor i tražiti naplatu jamstva za uredno ispunjenje ugovora.

U slučaju da Naručitelj raskine Ugovor sukladno prethodnom stavku, Izvođač je dužan dostaviti sve ateste za one radove i ugrađene materijale koje je ugradio u objekt, te je dužan prisustvovati na tehničkom pregledu objekta.

U slučaju zakašnjenja s izvođenjem radova i raskida ugovora, Izvođač garantira za kvalitetu radova koje je izvršio, a u pogledu kvalitete ugrađene opreme, Izvođač odgovara samo za kvalitetu opreme, u rokovima za koje odgovora sam proizvođač opreme.

### Članak 19.

Tijekom izvođenja ugovorenih radova, Izvođač mora omogućiti nesmetan rad objekata i ostalih sadržaja oko gradilišta te ne ugrožavati kvalitetu i ispravnu funkciju okolnih objekata.

### Obračun i plaćanje izvedenih radova

**Članak 20.**

Naručitelj ne predviđa plaćanje predujma (avansa).

Sva plaćanja Naručitelj će izvršiti na poslovni račun Izvršitelja IBAN\_\_\_\_\_\_\_\_\_**,** Podugovaratelja\_\_\_\_\_\_\_\_\_\_\_ IBAN/zajednice ponuditelja IBAN\_\_\_\_\_\_\_\_\_\_a sve sukladno članku 7. ovog Ugovora.

Sva plaćanja vršit će se temeljem privremenih situacija i okončane situacije ovjerenih od strane nadzornog inženjera. Situacije se izdaju na osnovi stvarno izvedenih radova sukladno građevinskoj knjizi te ispostavljaju u četiri primjerka za protekli mjesec. Situaciju na gradilištu ovjerava nadzorni inženjer u roku od 5 (pet) dana od dana primitka. Situaciju ovjerenu od strane nadzornog inženjera, Izvođač dostavlja Naručitelju na urudžbeni zapisnik. Nesporni dio situacije Naručitelj će odobriti u roku od 10 (deset) dana od dana ovjere nadzornog inženjera i tako odobrenu situaciju Naručitelj se obvezuje platiti u roku do 60 (šezdeset) dana od dana primitka nesporne i ovjerene situacije od strane Nadzornog inženjera.

Privremene mjesečne i okončana situacija moraju biti zaprimljene putem urudžbenog zapisnika Naručitelja, bez obzira na način dostave.

Privremene i okončanu situaciju Izvođač ispostavlja u 4 (četiri) primjerka i u elektronskom obliku.

Plaćanje po privremenim mjesečnim situacijama vršit će do 90% (devedeset posto) ukupno ugovorenog iznosa po ugovoru o javnoj nabavi, a preostalih 10% (deset posto) platit će se temeljem uredno ispostavljene okončane situacije, a nakon izvršene primopredaje radova (građevine) i dostave jamstva za otklanjanje nedostataka u jamstvenom roku.

Naručitelj može zaprimljenu privremenu /okončanu situaciju u roku od 10 (deset) dana ovjeriti ili tražiti njenu izmjenu i/ili dopunu za sporni dio koji mora biti jasno naznačen. Izvođač je dužan izmjene/dopune izraditi u roku od 10 (deset) dana.

Sve dostavljene primjedbe na privremenu situaciju, moraju se razriješiti prije dostavljanja slijedeće privremene situacije.

U **zajednici ponuditelja** svakom članu zajednice će se za radove koje su izveli plaćati neposredno, na način da članovi naprave obračun ukupnih usluga putem cijele situacije-rekapitulacije. Uz nju ujedno treba priložiti i privremene situacije ispostavljene Naručitelju od svakog pojedinog člana zajednice i to samo za alikvotni dio radova koji im pripada, te tako sve zajedno dostaviti Naručitelju na ovjeru i daljnji postupak.

Ispostavljene privremene mjesečne i okončana situacija moraju sadržavati referencu na broj ovog Ugovora i u prilogu ovjerenu građevinsku knjigu za sve situirane radove.

Izvođač ne smije bez suglasnosti Naručitelja, svoja potraživanja prema Naručitelju, po ovom ugovoru, prenositi na treće osobe.

Naručitelj može u opravdanim slučajevima osporiti plaćanje dijela situacije, ali je neosporeni dio situacije dužan platiti u naprijed navedenom roku.

Sukladno članku 6. stavku 1. Zakona o elektroničkom izdavanju računa u javnoj nabavi (NN 94/18) Naručitelj je od 01.12.2018. obvezan zaprimati i obrađivati, te izvršavati plaćanje elektroničkih računa i pratećih isprava izdanih sukladno europskoj normi.

### Odredbe o jamstvu za uredno ispunjenje ugovora

**Članak 21.**

U slučaju da odabrani Ponuditelj povrijedi ugovorne obveze, Naručitelj će pisanim putem obavijestiti odabranog Ponuditelja o namjeri naplate jamstva za uredno ispunjenje ugovora, te mu u istom pismenu odrediti primjeren rok ne kraći od 8 dana od dana primitka pismena za uredno ispunjenje ugovornih obveza.

Ukoliko niti nakon u pismenu određenog primjerenog roka odabrani Ponuditelj ne postupi i ne postane uredan u ispunjenju ugovornih obveza, Naručitelj ima pravo naplatiti jamstvo za uredno ispunjenje Ugovora.

Zamjena dostavljene bankarske garancije drugim instrumentima osiguranja nije dopuštena osim u slučaju ako se osigura novčani polog u traženom iznosu, na koji ponuditelj nema pravo zaračunavati kamatu.

Ukoliko Izvođač ne dostavi jamstvo za uredno ispunjenje ugovora u roku od 10 (deset) dana od dana potpisa ugovora, a prije isteka jamstva za ozbiljnost ponude, Naručitelj ima pravo raskinuti ugovor i naplatiti jamstvo za ozbiljnost ponude.

Ukoliko Izvođač ne završi ugovorene poslove u ugovorenom roku, obvezan je Naručitelju dostaviti novo jamstvo i to za naredno razdoblje u kojem će završiti ugovorne poslove.

Novo jamstvo je Izvođač obvezan dostaviti najkasnije 5 (pet) dana prije isteka roka važenja jamstva za uredno ispunjenje ugovora.

U slučaju da Izvođač ne dostavi novo jamstvo u roku 5 (pet) dana, Naručitelj će naplatiti jamstvo za uredno ispunjenje ugovora, te ima pravo raskinuti ugovor.

U slučaju produljenja roka izvođenja radova ugovaratelj je dužan produljiti trajanje jamstva za uredno ispunjenje ugovora za slučaj povrede ugovornih obveza na razdoblje produljenog trajanja izvođenja radova plus 30 (trideset) dana respira.

U slučaju povećanja ugovorenog iznosa ugovaratelj je dužan dostaviti jamstvo za uredno ispunjenje ugovora za slučaj povrede ugovornih obveza za dio dodacima povećani ugovoreni iznos.

Jamstvo za uredno ispunjenje Ugovora vraća se nakon dostave jamstva za otklanjanje nedostataka u jamstvenom roku.

Jamstvo za uredno ispunjenje Ugovora Naručitelj ima pravo naplatiti u sljedećim slučajevima:

a) u slučaju svake povrede ugovorne obveze od strane Izvođača zbog koje Naručitelju nastane šteta i to u iznosu visine nastale štete s pripadajućim kamatama.

b) u slučaju ne dostavljanja novog jamstva (produljenja jamstva zbog neizvršenja radova u ugovorenom roku) i to u punom iznosu istog jamstva, bez obveze vraćanja naplaćenog iznosa.

c) radi naplate ugovorne kazne zbog zakašnjenja Izvođača u ispunjenju svojih obveza iz ugovora o javnoj nabavi, i to u visini ugovorne kazne.

d) u slučaju nedostavljanja jamstva za otklanjanje nedostataka u jamstvenom roku, i to u punom iznosu istog jamstva, bez obveze vraćanja naplaćenog iznosa,

e) u slučaju neispunjenja ugovorne obveze od strane Izvođača zbog razloga za koje je odgovoran Izvođač kao i u slučaju raskida ugovora kojeg je uzrokovao Izvođač, i to u punom iznosu jamstva.

f) uvijek kada je to predviđeno ostalim odredbama ugovora o javnoj nabavi.

### Članak 22.

Ako se tijekom izvođenja radova iz članka 1. stavak 1. ovog Ugovora utvrdi da se Izvođač ne drži uvjeta Ugovora, te da će izvedeni radovi imati nedostatke, Naručitelj može upozoriti Izvođača i odrediti mu primjeren rok da svoj rad uskladi sa svojim obvezama.

Ako do isteka roka Izvođač ne postupi po zahtjevu Naručitelja, Naručitelj može aktivirati jamstvo iz članka 20. ovog Ugovora, raskinuti Ugovor i zahtijevati naknadu štete.

### Članak 23.

Smatrati će se da Izvođač nije dobro izvršio obveze iz ovog Ugovora u slučaju da:

* na započne s radovima ili ne pristupi uvođenju u posao u roku iz članka 9. ovog Ugovora,
* ne završi radove izgradnje u roku iz članka 10. ovog Ugovora, a kašnjenje bude duže od 30 dana od tog roka zbog njegove krivnje tj. da nije vezano uz višu silu, sporazumno produljenje roka ili krivnju Naručitelja,
* izvrši radove nekvalitetno, protivno projektnoj dokumentaciji ili protivno odredbama ovog Ugovora.

### Jamstvo za otklanjanje nedostataka u jamstvenom roku

**Članak 24.**

Jamstveni rok za kvalitetu izvedenih radova iznosi \_\_\_\_\_ mjeseci (sukladno ponudi Ponuditelja iz DoN) računajući od dana uredno izvršene primopredaje radova i potpisa primopredajnog zapisnika.

Izvođač prilikom dostave okončane situacije mora dostaviti **jamstvo za otklanjanje nedostataka u jamstvenom roku** u visini 5% od o vrijednosti izvedenih radova (bez PDV-a). Traženo jamstvo je bezuvjetna, neopoziva bankarska garancija, izdana u korist naručitelja i plativa "na prvi poziv" i "bez prigovora" od banke izdavatelja garancije s rokom valjanosti sukladno ponuđenom trajanju **od** **\_\_\_\_\_\_\_\_\_\_** (sukladno ponudi Ponuditelja iz DoN).

Za ugrađenu Opremu Izvođač prenosi Naručitelju jamstvo proizvođača u cijelosti, a sve sukladno Zakonu o obveznim odnosima (NN 35/05, 41/08, 125/11, 78/15, 29/18) i Direktivi 1999/44/EZ Europskog parlamenta i Vijeća od 25. svibnja 1999.

Odabrani ponuditelj je obvezan u jamstvenom roku bez prava na posebnu naknadu izvršiti otklanjanje svih nedostataka na objektu ili pruženim uslugama stalnog postava muzeja.

Tijekom trajanja jamstvenog roka odabrani ponuditelj je dužan o svom trošku u hitnim situacijama pristupiti otklanjanju nedostataka u roku od 24 sata od trenutka primanja obavijesti, a u ostalim situacijama u roku od tri dana od dana primanja obavijesti, te iste otkloniti u primjerenom roku. Jamstvo za otklanjanje nedostataka u jamstvenom roku Naručitelj će aktivirati u slučaju da odabrani ponuditelj u jamstvenom roku ne ispuni svoju obvezu otklanjanja nedostataka koju ima po osnovi jamstva ili s naslova naknade štete.

Ukoliko odabrani ponuditelj ne pristupi otklanjanju nedostataka u ugovorenom roku Naručitelj može iste nedostatke otkloniti po trećim osobama na teret odabranog ponuditelja.

U slučaju javljanja zajednice gospodarskih subjekata jamstvo za otklanjanje nedostataka u jamstvenom roku može priložiti nositelj ponude u kojem slučaju jamstvo za otklanjanje nedostataka u jamstvenom roku mora glasiti na sve članove zajednice, a ne samo na jednog člana. Jamstvo mora sadržavati navod o tome da je riječ o zajednici gospodarskih subjekata. Isto tako može svaki član zajednice gospodarskih subjekata dostaviti jamstvo za otklanjanje nedostataka proporcionalno vrijednosti izvršenih radova. U ovom slučaju dostavljene garancije moraju kumulativno zadovoljavati propisanu vrijednost jamstva za otklanjanje nedostataka u jamstvenom roku.

Vrijednost izvedenih radova utvrđuje okončanom situacijom ovjerenom od nadzornog inženjera i odobrenom od Naručitelja.

Sukladno članku 214. stavku 4. ZJN 2016, gospodarski subjekt može umjesto jamstva za otklanjanje nedostataka u jamstvenom roku dati novčani polog u traženom iznosu. Novčani polog uplaćuje se u traženom iznosu na poslovni račun Naručitelja. U tom slučaju Izvođač je obvezan novčani polog uplatiti na žiro račun naručitelja **IBAN: HR3623900011100363149 model: HR68, pozivom na broj: 9016-OIB Izvođača uz naznaku svrhe.**

Jamstvom za otklanjanje nedostataka u jamstvenom roku, Izvođač će jamčiti da su izvedeni radovi u vrijeme primopredaje u skladu s ugovorom, pripadajućom projektnom i tehničkom dokumentacijom, propisima i pravilima struke te da nemaju nedostataka koji onemogućavaju ili smanjuju njihovu vrijednost ili njihovu prikladnost za uporabu određenu ugovorom.

Neiskorišteno jamstvo će biti vraćeno Izvođaču po izvršenim obvezama iz ugovora, odnosno po isteku njegova važenja.

Provjere i suglasnosti glavnog nadzornog inženjera ne oslobađaju Izvođača ugovorenih obveza u pogledu kakvoće jamčenih radova, te je Izvođač odgovoran bez obzira jesu li greške ili nedostaci uočeni tijekom izvođenja radova ili u jamstvenom roku.

Jamstveni rok se produžuje za vrijeme dok se ne otkloni utvrđeni nedostatak.

### Članak 25.

Izvođač odgovara za skrivene nedostatke koji se nisu mogli otkloniti običnim pregledom, a pokažu se u jamstvenom roku za otklanjanje nedostataka, od dana primopredaje ugovorenih i izvedenih radova, pod uvjetom da Naručitelj o istima u pisanom obliku izvijesti Izvođača u roku od 15 (petnaest) dana od dana kada ih je otkrio.

Izvođač nije odgovoran za nedostatke ili kvarove nastale nakon primopredaje radova ili nakon stvarnog početka korištenja građevine, a koji bi mogli nastati uslijed više sile ili nepravilnog korištenja, kao i drugih razloga koji nastanu bez krivnje Izvođača.

### Ugovorne kazne

**Članak 26.**

Za neizvršavanje radova do zadanog i ugovorenog roka zbog krivnje izvođača, izvođač se obvezuje platiti ugovornu kaznu u visini od 1 ‰ od ugovorene cijene radova za svaki kalendarski dan prekoračenja ugovorenog roka. Ukupni iznos ugovorne kazne može iznositi maksimalno 5% od ukupne ugovorene cijene. Ukoliko je kašnjenje izvođača toliko da bi ugovorna kazna utvrđena na navedeni način u tom slučaju premašila iznos od 5% od ukupno ugovorene cijene naručitelj ima pravo raskinuti ugovor na štetu izvođača, te u posao uvesti novog izvođača, što ne isključuje pravo Naručitelja na podnošenje zahtjeva za naknadu pretrpljene štete i/ili pravo na naplatu jamstva za dobro izvršenje ugovornih obveza.

Naručitelj može odbiti iznos ugovorne kazne od isplata koje duguje odabranom ponuditelju.

Ukoliko odabrani ponuditelj zakasni s predajom ugovorenog posla više od 30 dana, naručitelj može jednostranom izjavom volje raskinuti ugovor, u kojem slučaju se odabrani ponuditelj obvezuje predati naručitelju do tada izvršeni dio posla, a naručitelj se obvezuje isplatiti dio cijene za do tada izvršeni dio posla uz odbitak ugovorne kazne koja se obračunava na ukupno ugovorenu cijenu.

Ugovorna kazna neće osloboditi Izvođača obveze da dovrši radove ili bilo koje druge obveze, zadatke ili odgovornosti koje ima prema ovom Ugovoru i Dokumentaciji o nabavi.

Ako šteta koju Naručitelj pretrpi, zbog neurednog izvršenja obveza Izvođača, prelazi iznos ugovorne kazne Naručitelj ima pravo na iznos naknade štete koji prelazi visinu ugovorne kazne. Naručitelj ima pravo iznos iz prethodnih stavaka naplatiti putem jamstva za uredno ispunjenje ugovora.

Pored odgovornosti za nedostatke, Izvođač je dužan naknaditi Naručitelju i svaku štetu koja mu nastane zbog povrede ovog Ugovora od strane Izvođača, uključujući bez ograničenja, zbog kašnjenja ili neizvođenja bilo kojih radova ili zbog nepridržavanja bilo kojeg primjenjivog propisa ili standarda. Naručitelj je ovlašten zahtijevati od Izvođača potpunu naknadu do stvarno pretrpljene štete bez obzira na to je li ovaj Ugovor raskinut ili ne.

### Nadzor nad izvođenjem radova

**Članak 27.**

Naručitelj će prije početka radova dostaviti Izvođaču odluke o imenovanju nadzornih inženjera po vrstama radova i imenovanju glavnog nadzornog inženjera.

### Članak 28.

Glavni nadzorni inženjer kao predstavnik Naručitelja punovažno zastupa Naručitelja pri izvođenju ugovorenih radova.

Glavni nadzorni inženjer obavlja nadzor i brine se da se ugovorene obveze izvrše u skladu sa ugovorom i dokumentacijom o nabavi, te pravilima struke

### Članak 29.

Izvođač je dužan voditi građevinski dnevnik i građevinsku knjigu sa obračunskim nacrtima u koju unosi stvarno izvedene količine radova, na osnovi kojih vrši situiranje izvedenih radova.

Glavni nadzorni inženjer i inženjer gradilišta građevinske struke obvezni su svakog dana potpisivati građevinski dnevnik i građevinsku knjigu za izvođenje radova.

### Ostale obveze Naručitelja i Izvođača

**Članak 30.**

**Naručitelj je posebno dužan:**

* **prijaviti nadležnim tijelima početak izvođenja radova u propisanim rokovima,**
* uvesti Izvođača u posao na način da isti može nesmetano izvoditi radove po ovom Ugovoru i dovršiti ih u ugovorenom roku,
* osigurati stručni nadzor nad izvođenjem radova neprekidno cijelo vrijeme trajanja radova,
* dati Izvođaču, putem glavnog nadzornog inženjera, upisom u građevinski dnevnik, u roku od 7 dana sva objašnjenja i upute koje ovaj zatraži,
* nadoknaditi Izvođaču štetu i troškove, koje bi ovaj mogao imati zbog eventualnih izmjena radova, te odobriti nove cijene radova.

### Članak 31.

**Izvođač je naročito dužan**, pored obveze da kod izvođenja ugovorenih radova postupa kvalificiranom stručnom pažnjom uz zaštitu interesa Naručitelja,:

* usko surađivati sa svim sudionicima u gradnji, tako i s predstavnicima Naručitelja,
  + omogućiti provođenje nadzora i postupati po svim primjedbama i zahtjevima glavnog nadzornog inženjera, a posebno u cilju kontrole količina i kvalitete, te roka izvođenja radova,
  + pravovremeno poduzimati mjere za sigurnost građevine, radova, opreme, materijala, radnika, prolaznika, prometa i susjednih objekata i okoline, te o poduzetim mjerama izvijestiti odmah glavnog nadzornog inženjera,
  + tražiti od Naručitelja pravovremena potrebna objašnjenja tehničkih uvjeta i ostalih dokumenata,
  + upozoriti Naručitelja, odnosno glavnog nadzornog inženjera na sve nedostatke na koje naiđe tijekom izvođenja radova, uključivo i na eventualne nedostatke koje zapazi u projektnoj dokumentaciji (upisom u građevinski dnevnik),
  + ako ustanovljeni nedostaci ugrožavaju živote, zdravlje ljudi, promet ili susjedne objekte, Izvođač je dužan obustaviti daljnje izvođenje radova i poduzeti sve mjere da se nedostaci otklone te o istom bez odgode izvijestiti Naručitelja,
  + nadoknaditi eventualne štete trećim osobama i Naručitelju prouzročene nepažnjom kod izvođenja radova,
  + o svom trošku organizirati gradilište (što uključuje osiguravanje potrebnih prostora za nesmetani rad stručnog nadzora), provesti propisane mjere zaštite na radu, te je odgovoran za svu štetu koja bi mogla zadesiti radnike i druge osobe uslijed nedovoljnog osiguranja gradilišta (Naručitelj ne snosi nikakvu odgovornost za štete koje mogu nastati trećim osobama zbog nepoduzimanja radnji predviđenih Zakonom o zaštiti na radu na i oko gradilišta),
  + o svom trošku svakodnevno za vrijeme trajanja radova održavati red i čistoću na površinama koje koristi kao gradilište,
  + sav građevinski i otpadni materijal, po nalogu ovlaštenog predstavnika Naručitelja, otpremiti na za to određeno mjesto,
  + održavati čistima prometnice uz gradilište, za sve vrijeme trajanja gradnje,
  + pravovremeno ugovoriti isporuku opreme i kritičnih materijala, u cilju sprječavanja produženja rokova izvođenja radova,
  + dokumentirati kvalitetu radova pojedinih faza izvođenja radova, te kvalitetu pojedinih elemenata i cjelokupnog objekta obrađenim rezultatima izvršenih ispitivanja u terenskim laboratorijima ili na drugi način, te atestima izdanim prema tehničkim propisima, posebnim uvjetima projekta i osobitosti konstrukcije,
  + prije primopredaje obučiti Naručitelja, odnosno osobu koju odredi Naručitelj o pravilnom rukovanju i održavanju pojedinom ugrađenom opremom i proizvodima na građevini, te dostaviti upute o održavanju i servisiranju u garantnom roku u pisanom obliku, kao i upute o održavanju i servisiranju istog u pisanom obliku i za period nakon isteka garantnog roka, nakon čega će se izvršiti primopredaja te izraditi okončani obračun,
  + postupiti po primjedbama ovlaštenog predstavnika Naručitelja i ispraviti nedostatke utvrđene kod primopredaje radova na način i u rokovima utvrđenim zapisnikom o primopredaji.

### Članak 32.

Izvođač je dužan odmah po potpisu ovog Ugovora dostaviti predstavniku Naručitelja u pismenom obliku: popis osoba (stručnjaka) zaduženih za vođenje pojedinih grupa poslova kao i popis kompletne građevinske mehanizacije i ostale opreme sa svim karakteristikama, pomoću koje će se izvoditi radovi.

### Članak 33.

Izvođač je dužan tijekom izvođenja radova čuvati od oštećivanja postojeće objekte, uređaje i instalacije.

Eventualno nastalu štetu koju direktno skrivi Izvođač, Izvođač je dužan nadoknaditi u cijelosti.

### Članak 34.

Izvođač preuzima svu odgovornost nad eventualnim oštećenjima na objektima infrastrukture (ceste, vodovodni sustavi, elektrovodovi, TK instalacije i dr.) koji se mogu pojaviti uslijed predmetne izgradnje.

Izvođač se obvezuje da će u slučaju oštećivanja objekta iz prethodnog stavka, iste popraviti u najkraćem mogućem roku o svom trošku, te da će vlasniku instalacija nadoknaditi štetu koju je pretrpio uslijed nemogućnosti korištenja instalacija.

Izvođač je odgovoran i za sva oštećenja drugih objekata oko gradilišta, koja bi nastala radi izvođenja radova, kao i za sve druge štete koje bi po osnovu izvođenja radova ili nedovoljne zaštite gradilišta pretrpjele treće osobe.

### Članak 35.

Višak materijala iz iskopa koji se pojavi u tijeku izgradnje, Izvođač je dužan zbrinuti u skladu sa zakonskim propisima.

Troškovi zbrinjavanja viška materijala uključeni su u ponuđenoj jediničnoj cijeni odvoza.

### Raskid Ugovora

**Članak 36.**

### Ukoliko Izvođač ne dostavi jamstvo za uredno ispunjenje ugovora u roku od 10 (deset) dana od dana sklapanja ugovora, a prije isteka jamstva za ozbiljnost ponude, Naručitelj ima pravo raskinuti ugovor i naplatiti jamstvo za ozbiljnost ponude.

### Naručitelj je obvezan raskinuti ugovor o javnoj nabavi tijekom njegova trajanja ako:

### je ugovor značajno izmijenjen, što bi zahtijevalo novi postupak nabave na temelju članka 321. ZJN-a 2016,

### je ugovaratelj morao biti isključen iz postupka javne nabave zbog postojanja osnova za isključenje iz članka 251. stavka 1. ZJN-a 2016 ,

### se ugovor nije trebao dodijeliti ugovaratelju zbog ozbiljne povrede obveza iz osnivačkih Ugovora i Direktive 2014/24/EU, a koja je utvrđena presudom Suda Europske unije u postupku iz članka 258. Ugovora o funkcioniranju Europske unije,

### se ugovor nije trebao dodijeliti ugovaratelju zbog ozbiljne povrede odredaba ZJN 2016, a koja je utvrđena pravomoćnom presudom nadležnog upravnog suda.

### Nakon izvršnosti Odluke o odabiru a do potpisa Ugovora o javnoj nabavi Naručitelj će od ekonomski najpovoljnijeg ponuditelja tražiti dokaze da je registriran za obavljanje djelatnosti građenja sukladno Zakonu o poslovima i djelatnostima u prostornom uređenju i gradnji („Narodne novine“ broj 78/15 ; 118/18,110/19 i 125719.).

U slučaju da odabrani ekonomski najpovoljniji ponuditelj ne dokaže ispunjavanje uvjeta sukladno traženom, odnosno ne dostavi zakonski definirane dokumente smatrat će se da je odustao od ponude. Naručitelj će naplatiti jamstvo za ozbiljnost ponude, a postupak će nastaviti sukladno odredbi članka 307. stavka 7. ZJN 2016.

### Članak 37.

Raskid ugovora se izjavljuje u pisanoj formi i stupa na snagu danom primitka pisanog otkaza Ugovora.

### Sporazumni raskid ugovora

**Članak 38.**

Raskid ugovora može uslijediti dogovorno između Izvođača i Naručitelja ako su nastupile okolnosti koje onemogućavaju završetak ugovorenih radova za dulje vrijeme i koje se nisu mogle predvidjeti u trenutku sklapanja ovog Ugovora.

### Obveze u slučaju raskida ugovora

**Članak 39.**

Ako do raskida ugovora dođe sporazumno ili krivnjom Naručitelja, Naručitelj će Izvođaču platiti do tada izvršeni posao, ukoliko je on sukladan ovom Ugovoru.

U slučaju raskida iz bilo kojeg razloga, Izvođač je suglasan da će do tad plaćene neugrađene materijale dostavljene na gradilište isporučiti Naručitelju, te je suglasan da Naručitelj navedeno smije predati drugom izvođaču na potpuno dovršenje bez ikakve daljnje pisane suglasnosti.

U slučaju raskida iz bilo kojeg razloga, Izvođač je dužan bez odgode, a najdalje u roku od 5 dana od pisanog zahtjeva Naručitelja, dostaviti sve ateste za one radove i ugrađene materijale koje je ugradio u objekt, te je dužan prisustvovati primopredaji izvedenih radova i danom dostave privremene/okončane situacije odobrene od nadzornog inženjera dostaviti jamstvo za otklanjanje nedostataka za izvedene radove na rok utvrđen ovim ugovorom i na iznos od 5% vrijednosti izvedenih radova. Izvođač garantira za kvalitetu izvršenih radova i ugrađene opreme do dana raskida sukladno odredbama ovog Ugovora.

### Završne odredbe

**Članak 40.**

Za sve ono što nije regulirano odredbama ovog Ugovora odnosno ZJN 2016, primjenjivat će se odredbe Zakona o obveznim odnosima („Narodne novine“, broj 35/05, 41/08, 125/11, 78/15 i 29/18).

### Članak 41.

Ugovorne strane su suglasne, da će sve sporove iz ovog Ugovora do kojih bi došlo u pogledu tumačenja ili izvršenja istog, rješavati sporazumno, preko svojih ovlaštenih predstavnika, a ukoliko to nije moguće, stranke su suglasne da se spor riješi putem stvarno nadležnog suda prema sjedištu Naručitelja.

### Članak 42.

Eventualne izmjene i dopune ovog Ugovora mogu se ugovoriti samo u pisanoj formi, dodatnim ugovorom ili aneksom ovog Ugovora.

### Članak 43.

Ugovor stupa na snagu danom potpisa obiju ugovornih strana te je na snazi do izvršenja svih obaveza ugovornih strana.

### Članak 44.

Ugovor je sastavljen u 6 (šest) istovjetnih primjeraka, od kojih svaka strana zadržava po 3 (tri) primjerka.

|  |  |
| --- | --- |
| ***NARUČITELJ:***  ***Zavičajni muzej Benkovac***  ***Ravnatelj***  ***Marin Ćurković*** | ***IZVOĐAČ:***  ***GS***  ***Zakonski zastupnik*** |
|  |  |

KLASA:

URBROJ:

Benkovac, \_\_\_\_\_\_\_\_2020.